CELEX: 62008TN0028
Language: bg
Date: 2008-01-14 00:00:00
Title: Дело T-28/08: Жалба, подадена на 14 януари 2008 г. — Mars/СХВП — Ludwig Schokolade (триизмерна марка, представяща шоколадово блокче)

12.4.2008   
            
            
               BG
            
            
               Официален вестник на Европейския съюз
            
            
               C 92/31
            
         Жалба, подадена на 14 януари 2008 г. — Mars/СХВП — Ludwig Schokolade (триизмерна марка, представяща шоколадово блокче)
   (Дело T-28/08)
   (2008/C 92/64)
   Език на жалбата: английски
   Страни
   
      Жалбоподател: Mars, Inc. (McLean, Съединени американски щати) (представители: A. Bryson, Barrister, и G. Mills, Solicitor)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Ludwig Schokolade GmbH & Co. KG (Bergisch Gladbach, Германия)
   Искания на жалбоподателя
   
               —
            
            
               Да се отмени решението на втори апелативен състав на Службата за хармонизация във вътрешния пазар (марки и дизайни) от 23 октомври 2007 г.,
            
         
               —
            
            
               да се осъди СХВП да понесе собствените си съдебни разноски, както и да заплати тези на жалбоподателя.
            
         Правни основания и основни доводи
   
      Регистрирана марка на Общността, предмет на искането за обявяване на недействителност: Триизмерна марка, представяща шоколадово блокче за стоки в клас 5, 29 и 30 — марка на Общността № 818 864
   
      Притежател на марката на Общността: Жалбоподателят
   
      Страна, която иска обявяване на недействителността на марката на Общността: Ludwig Schokolade GmbH & Co. KG
   
      Решение на отдела по заличаването: Отхвърля искането за обявяване на недействителност
   
      Решение на апелативния състав: Отменя решението на отдела по заличаването и обявява марката на Общността за недействителна
   
      Изложени правни основания: Нарушение на член 7, параграф 1, буква б) и параграф 3, член 51, параграф 2, член 73 и член 74, параграф 1 от Регламент № 40/94 на Съвета, доколкото:
   
               —
            
            
               апелативният състав трябвало да направи извода, че разглежданата форма се отличава значително от нормите и обичаите на съответния отрасъл,
            
         
               —
            
            
               апелативният състав е поискал доказателства, че отличителният характер на марката е признат във всяка релевантна държава-членка, за всяка отделна страна, а не въз основа на това дали отличителният й характер е признат в значителна част от Общностния пазар на шоколадови блокчета,
            
         
               —
            
            
               в обжалваното решение апелативният състав се е основал на съображение, което не е било повдигнато по-рано от Службата, нито от Ludwig Schokolade.